《侍御曾东阳年兄出饯江干留别》
明代·邓云霄

南枝向暖北枝寒，新柳河桥不忍看。国步艰危思奋剑，宦情牢落愧弹冠。

韶光已报三春丽，驿路谁怜九折难。此去听鸡度函谷，向君先借一泥丸。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。